text: Poblenou Open Night | Sales de concerts : POBLENOU URBAN DISTRICT
  Les sales de concerts, d'espectacles i productores d'esdeveniments musicals també formen part del gran col·lectiu d'impulsors del Poblenou Urban District, és per això que no poden faltar dins la programació del Poblenou Open Night. La música en viu i el teatre seran els principals protagonistes de les activitats que us presentem a continuació.
  ◉ Ovella Negra Barcelona
  Si tens ganes d'escoltar música en directe de tot tipus de ritmes i estils, no et perdis la nit d'Open Micro de la Ovella Negra, l'espai de promoció de nous talents musicals i artístics. Vine a donar-ho tot amb els teus amics durant el Poblenou Open Night!
  22:00h a 01:00h
  ◉ Sala Beckett/Obrador Internacional de Dramatúrgia
  La Sala Beckett, coneguda per ser un espai de creació, experimentació i formació teatral, t'ofereix la funció 'Els nens desagraïts' a un preu especial i una tapa gratuïta a 'El Menjador de la Beckett'. Aprofita l'oportunitat de gaudir de l'espectacle!
  20.30h a 22:00h
  C/ Pere IV 228-232
  ◉ Teatre Nacional de Catalunya
  Pel Poblenou Open Night el TNC organitza un col·loqui a la Sala Tallers un cop finalitzada la funció de "Parlàvem d'un somni", que revela la Barcelona que somiaven Pasqual Maragall i M. Aurèlia Capmany, on una persona del món cultural i la companyia parlaran de la transformació de Barcelona.
  El col·loqui, que comptarà amb la participació de Oriol Nel·lo, Jordi Coca i Xavier Mariscal, tindrà lloc després de la funció i estarà obert a tot el públic, que podrà fer preguntes i participar en la conversa. El tema del col·loqui girarà entorn de com ha evolucionat la ciutat des del 1984 i com alguns moments claus han estat determinants en aquests canvis. Més info a la web.
  22:00h aprox.
  ◉ Nacion Funk
  Gaudeix de la programació de la mà de Nación Funk, i les sessions de DJs a la galeria d'art La Plataforma (Pujades 99, baixos) de part d'aquest estudi de producció, gravació i mescla amb més de quinze anys de vida.
  C/ Pujades 99, bxs.
  nacionfunk.com
  ◉ La Nau
  La Nau és un espai de creació musical únic a Barcelona, que celebrarà el Poblenou Open Night amb un doble cartell; d'una banda, els barcelonins Iceland, la música dels quals beu de la tradició més pura de l'indie britànic i americà. El seu so és un còctel de referències que ens remet a bandes com The Cure, Radiohead, Pixies o The National.
  Els acompanyaran Shadow Sessions, que proposen un viatge sonor a través de tot tipus d'estils: hip hop, groove, funky, jazz i pop. Tot això integrat en un espectacle dinàmic, explosiu en energia i ric en musicalitat.
  Vine a conèixer el nou punt de trobada de la musica a Barcelona, t'esperem de 21:30h a 01:00h!
  21:30h – Obertura de portes
  22:00h – Iceland
  23:00h – Shadow Sessions
  01:00h – Tancament
  21:30h a 01:00h
  C/ Àlaba, 30
  ESTÀ PASSANT · Tags Open Night 2017, poblenou open night, Poblenou Open Night 2017, Sales de concerts